Cesta Slnka - Lorenzi, Francesco, 1982-; Ravasi, Gianfranco, 1942-; Jedličková, Marta (prekladateľka) (Trnava Spolok svätého Vojtecha, 2016)
Francesco Lorenzi, líder skupiny The Sun, rozpráva o ceste, ktorá ich ako jedinú pozvanú taliansku kapelu priviedla až na Svetové dni mládeže 2016. V roku 2004 ich kritika označila za najlepšiu punk-rockovú kapelu roka. Kým sa ocitli v Krakove, prešli dlhou cestou plnou zákrut. The Sun je skupina profesionálnych hudobníkov, ale predovšetkým spoločenstvo priateľov, ktorí hlboko prežívajú spoločnú cestu viery. V roku 2007, po turné so sto koncertmi v deviatich európskych štátoch a v Japonsku, Francesco začal pociťovať prázdnotu. Dosiahol život, o akom sníval, ale stále mu niečo chýbalo. Mnohé výstrednosti, medzi nimi drogy, alkohol a sex stiahli kapelu na dno. Francesco nebol šťastný a nedokázal klamať sám seba. Ocitol sa v totálnej kríze, ktorej musel čeliť s pokorou, otvorenosťou srdca a s veľkou silou vôle. Vďaka rodine a celému radu hodnoverných svedkov sa stretol s Ježišom Kristom. A to bola skutočná revolúcia. Najprv v ňom samom a v hudbe, ktorú písal, potom u priateľov a príbuzných, a dnes, po rokoch pôsobenia, u tisícov priaznivcov. Cesta Slnka je intenzívne a zanietené rozprávanie o prežívaní tohto obrátenia a znovuzrodenia. zdroj: preskoly.sk
Keywords: Lorenzi, Francesco, 1982-; The Sun (hudobná skupina); kresťanská literatúra; kresťanstvo; hudobné skupiny; Christian literature; Christianity; Musical groups; autobiografické príbehy; talianske prózy; Autobiographical stories; Italian prose